«Twilight»-stjerne ble pappa igjen
Og nå er han pappa til to, melder skuespilleren ifølge nettestedet E!. Han og forloveden Dominique Geisendorff, som fra før av har en datter på tre år, har klart å holde babynyheten hemmelig i over to uker. «Vi er heldige som har hatt noen fredfulle dager hjemme, men nå vil jeg slippe nyheten før noen andre gjør det», skriver Gigandet i kunngjøringen. «Dominique fødte vårt andre barn - sønnen vår Rekker Radley Gigandet, 23. januar. Han er sunn, fornøyd og perfekt», melder den nybakte pappaen og legger til at de er ydmyke over å få kunne kalle seg foreldre til «denne vakre sjelen».«Jeg kommer alltid til å takke Gud for at han gir meg muligheten til å oppleve denne grenseløse kjærligheten». Den amerikanske skuespillerkjekkasen er også kjent fra TV-serier som «The O.C.» og «The Young and The Restless». I tillegg til «Twilight» har han også hatt roller på filmlerretet i blant annet «Priest» og «Easy A». 30-åringen har for øvrig en rekke nye filmprosjekter på gang.
Cam Gigandet (30), kjent som ondsinnet vampyr i «Twilight», er i virkeligheten en myk pappa.